Ilbieraħ għall-ħabta tas-6.30pm, il-Pulizija ġiet infurmata li kienet seħħet serqa minn ħanut fi Triq il-Kostituzzjoni, il-Mosta. Il-Pulizija marret minnufih fil-post u fejn sabu li ftit tal-ħin qabel raġel armat b'arma tan-nar, kien daħal fil-ħanut u talab il-flus lill-kaxxier,Indjan ta' 36 sena residenti Bormla. Sadanittant, raġel ieħor qagħad għassa fil-bieb tal-ħanut. l-irġiel ħarbu minn fuq il-post wara li serqu ammont ta' flus kontanti u top-up cards. Il-Maġistrat tal-Għassa Rachel Montebello ġiet infurmata bil-każ u ħatret inkjesta. L-investigazzjonijiet tal-Pulizija tad-Distrett u tal-Iskwadra tar-Reati Maġġuri għadhom għaddejjin. Ikkummenta ħanut serqa //= $special ?>